CELEX: 32020D2107
Language: fi
Date: 2020-12-14 00:00:00
Title: Komission täytäntöönpanopäätös (EU) 2020/2107, annettu 14 päivänä joulukuuta 2020, päätöksen 2007/25/EY muuttamisesta sen soveltamisajan osalta (tiedoksiannettu numerolla C(2020) 8789) (ETA:n kannalta merkityksellinen teksti)

16.12.2020   
               
               
                  FI
               
               
                  Euroopan unionin virallinen lehti
               
               
                  L 425/103
               
            
         KOMISSION TÄYTÄNTÖÖNPANOPÄÄTÖS (EU) 2020/2107,
         annettu 14 päivänä joulukuuta 2020,
         päätöksen 2007/25/EY muuttamisesta sen soveltamisajan osalta
         
            
               (tiedoksiannettu numerolla C(2020) 8789)
            
         
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon lemmikkieläinten muista kuin kaupallisista siirroista ja asetuksen (EY) N:o 998/2003 kumoamisesta 12 päivänä kesäkuuta 2013 annetun Euroopan parlamentin ja neuvoston asetuksen (EU) N:o 576/2013 (1) ja erityisesti sen 36 artiklan 1 kohdan,
         sekä katsoo seuraavaa:
         
                     (1)
                  
                  
                     Komission päätöksessä 2007/25/EY (2) säädetään tietyistä suojatoimenpiteistä, jotka liittyvät erittäin patogeeniseen lintuinfluenssaan, jäljempänä ’HPAI’, ja omistajiensa mukana seuraavien lemmikkilintujen kuljetuksiin unioniin. Päätös hyväksyttiin HPAI:n H5N1-alatyypin taudinpurkausten vuoksi, jotta voidaan suojella eläinten ja ihmisten terveyttä unionissa, ja sitä sovelletaan 31 päivään joulukuuta 2020 asti.
                  
               
                     (2)
                  
                  
                     HPAI:n H5-viruksen eri alatyyppien ja harvemmin H7-viruksen taudinpurkauksia esiintyy edelleen maailmanlaajuisesti siipikarjassa ja muissa vankeudessa pidettävissä linnuissa. HPAI:sta on tullut endeeminen useissa kolmansissa maissa, ja sitä on ensimmäistä kertaa todettu muissakin kolmansissa maissa. Uhka HPAI-viruksen kulkeutumisesta unioniin kolmansista maista muiden kuin kaupallisten siirtojen kautta tulevien lemmikkilintujen välityksellä jatkuu, minkä vuoksi päätöksessä 2007/25/EY vahvistetut riskinhallintatoimenpiteet olisi pidettävä voimassa.
                  
               
                     (3)
                  
                  
                     Asetuksen (EU) N:o 576/2013 nojalla on laadittu delegoitu säädös ja täytäntöönpanosäädös, joissa säädetään eläinten terveyttä ja todistuksia koskevista vaatimuksista lemmikkilintujen ei-kaupallisissa siirroissa unioniin. Näiden säädösten joistakin säännöksistä käydään kuitenkin edelleen neuvotteluja, minkä vuoksi näitä kahta säädöstä, joilla on tarkoitus korvata pysyvästi suojatoimenpiteet, jotka tällä hetkellä vahvistetaan päätöksessä 2007/25/EY, ei hyväksytä ennen päätöksen 2007/25/EY voimassaolon päättymistä eli 31 päivää joulukuuta 2020.
                  
               
                     (4)
                  
                  
                     Kun otetaan huomioon HPAI:n maailmanlaajuinen epidemiologinen tilanne, on tarpeen pidentää päätöksen 2007/25/EY soveltamisaika 31 päivään joulukuuta 2021, johon mennessä olisi hyväksyttävä delegoitu säädös ja täytäntöönpanosäädös, joissa vahvistetuilla vaatimuksilla on tarkoitus korvata päätöksessä 2007/25/EY annetut nykyiset vaatimukset.
                  
               
                     (5)
                  
                  
                     Sen vuoksi päätöstä 2007/25/EY olisi muutettava.
                  
               
                     (6)
                  
                  
                     Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Korvataan päätöksen 2007/25/EY 6 artiklassa päivämäärä ”31 päivään joulukuuta 2020” päivämäärällä ”31 päivään joulukuuta 2021”.
         
         
            2 artikla
            Tämä päätös on osoitettu kaikille jäsenvaltioille.
         
         
            Tehty Brysselissä 14 päivänä joulukuuta 2020.
            
               
                  Komission puolesta
               
               Stella KYRIAKIDES
               
                  Komission jäsen
               
            
         
         
            (1)  EUVL L 178, 28.6.2013, s. 1.
         
            (2)  Komission päätös 2007/25/EY, tehty 22 päivänä joulukuuta 2006, tietyistä suojatoimenpiteistä, jotka liittyvät erittäin patogeeniseen lintuinfluenssaan ja omistajiensa mukana seuraavien lemmikkilintujen kuljetuksiin yhteisöön (EUVL L 8, 13.1.2007, s. 29).